open-index/open-wikipedia-markdown huggingface dataset:
Tessa (elv)

**Tessa** er ei elv i Vågå kommune i Innlandet. Den har utspring fra innsjøen Tesse og renner nordover til Vågåvatnet ved Tessand i Vågå. Vannet fra Tesse ledes i rør til Nedre Tessa kraftverk ved Tessand. Vannføringen i Tessa er dermed betydelig redusert.

Nedbørfeltet ligger hovedsakelig over 1 000 moh.

## Fotnoter



## Referanser
Malkin-tårnet

**Malkin-tårnet** (engelsk: *Malking Tower* eller *Mocking Tower*) var hjemmet til Elizabeth Southerns, også kjent som Demdike, og hennes granddatter Alizon Device, to av hovedlederne i hekseprosessene Lancashire i 1612.
Rawti Shax

**Rawti Shax** er en europeisk avlegger av det irakisk-kurdiske jihadistiske nettverket Ansar al-Islam. I november 2015 ble mer enn et dusin påståtte medlemmer, blant dem Najmuddin Faraj Ahmad (*mulla Krekar*) arrestert i en arrestbølge koordinert mellom politiet i en rekke europeiske land. Arrestasjonene fant sted i Italia, Storbritannia, Norge, Finland, Sveits og Tyskland. Mulla Krekar er formelt skriftlig begjært utlevert fra Norge til Italia, 10.desember 2015, for anklager fra Italia om å være lederen i dette nettverket.

## Referanser
Shotwell

**Shotwell** er en bildeorganiserer som er laget for å sørge for personlig bildehåndtering på skrivebordsmiljøet GNOME. Programmet ble lansert 26. juni 2009. I 2010 erstattet det F-Spot som standardverktøy på flere GNOME-baserte distribusjoner av Linux. Det ble inkludert i Red Hat Fedora fra og med versjon 13,  og i Ubuntu i versjonen 10.10 Maverick Meerkat.

## Referanser

## Eksterne lenker
*
Lev farlig

***Lev farlig*** (originaltittel: **) er en svensk dramafilm fra 1944 i regi av Lauritz Falk. Manuset bygger på Axel Kiellands roman *Lev farligt*, som ble utgitt i 1943. Fremtredende roller spilles av Lauritz Falk, Irma Christenson, Stig Järrel og Elof Ahrle.

## Handling
Den rike dagdriveren Iben Holt bor i et okkupert land. På vei hjem fra en fest hører han en eksplosjon og ser flammer stige opp fra en fabrikk. En rødhåret mann, som går under navnet «Rödluvan», overrasker senere Holt i hans hjem. Det var han som stod bak eksplosjonen, og han ber om å få bli hos Holt over natten. Det er på den måten at sistnevnte kommer i kontakt med en motstandsgruppe, som blir ledet av en ung kvinne som kaller seg «Peter».

Dagen derpå blir Holt innkalt til forhør om sabotasjehandlingen. Forhørslederen Otto Frank provoserer ham sterkt, men han sier at han ikke vet noe. «Peter» har kommet fram til at en kjærlighetshistorie med Holt ville være en god kamuflasje for motstandsarbeidet. Holt, som føler at han ikke behøver å spille sin forelskelse, går med på opplegget.

En vitenskapsmann har nettopp framstilt et nytt sprengemne, og «Peter» vil redde formelen unna okkupantene. Vitenskapsmannen blir arrestert, men han har samtidig nok sinnsnærvær til å gi assistenten Marion mulighet til unnslippe med hjelp av «Peter» og Holt. Marion gjemmer papiret med den viktige formelen inni en dorull hjemme hos seg selv. Hun blir senere arrestert, men avslører ikke hvor hun har gjemt papiret.

Otto Frank, som egentlig er motstandsmann, avslører for «Peter» at en viss doktor Lenner kommer til å overta Marions leilighet. Han er stedforetrederen til Hahn, okkupasjonsmaktens politisjef. Utkledd som feiere lykkes Ibsen og «Rödluvan» i å hente formelen praktisk tatt rett framfor øynene på Hahn og Lenner. Holt, «Rödluvan» og Frank lykkes også i å befri Marion rett før hun skal bli ført om bord på et deportasjonsfartøy. De fører henne i sikkerhet over grensen.

Svartebørshaien Jacob har oppdaget Holts rolle i motstandsbevegelsen. Han antyder hva han vet for Hahn, men uten å nevne Holts navn. Jacob prøver samtidig å presse Holt for penger og forlanger 10.000 kroner for å holde tyst. «Rödluvan» løser problemet ved å drepe utpresseren. Hahn har begynt å mistenke at Holt og «Peter» er hans fiender. Inntil videre holder han øynene på dem uten å gripe inn.

Mostandsgruppen har besluttet seg for å ødelegge okkupasjonsmaktens våpenfabrikk Gråfossen. Holt, «Peter» og «Rödluvan» er på vei til å gjennomføre den farlige sabotasjeaksjonen.

## Innspillingsfakta
Filmen ble spilt inn fra november 1943 til februar 1944 i Centrumateljéerna i Stockholm samt i Sälen og Åre.

## Rolleliste
(I utvalg)

*Lauritz Falk - Iben Holt
*Irma Christenson - Inger Berg («Peter»)
*Elof Ahrle - «Rödluvan»
*Stig Järrel - Otto Frank, stadspolis 
*Gunnar Björnstrand - Doktor Hahn
*Marianne Aminoff - Marion
*Ernst Eklund - Professor Fors
*Torsten Winge - Jacob
*Börje Mellvig - Doktor Fritz Lenner
*Rune Halvarsson - Johnny, bartender
*Olle Hilding - Olof
*Helge Mauritz - Lokomotivføreren
*Erik Hell - Sabotøren
*Erik Strandmark - Korporalen på toget

## Referanser


## Eksterne lenker
*
Sverrestien (Oslo)

**Sverrestien** er en gangvei på Vinderen i bydel Vestre Aker i Oslo. Den går fra Slemdalsveien til Ivar Aasens vei.

Veien fikk navn etter kong Sverre i 1917.

Ingen hus har adresse til veien.

## Referanser


## Kilder
*
Fjeldhøikroken (Oslo)

**Fjeldhøikroken** (11–27B, 2–20) er en vei på Ellingsrud i bydel Alna i Oslo. Den begynner i snuplassen innerst i Trygve Nilsens vei og går som blindvei i bue gjennom boligområdet sørvest for denne.

Bebyggelsen i veien er frittstående eneboliger

## Referanser


## Eksterne lenker
* 
* Lokalhistoriewiki om Fjeldhøikroken
Jo Jung-suk

**Jo Jung-suk** (født 26. desember 1980 i Seoul) er en sørkoreansk filmskuespiller.

## Filmografi
### Film
* 2012: Architecture 101
* 2012: Almost Che
* 2013: The Face Reader
* 2014: The Fatal Encounter
* 2014: My Love, My Bride
* 2015: The Exclusive: Beat the Devil's Tattoo

### TV-serie
* 2011: What's Up?
* 2012: The King 2 Hearts
* 2013: You're the Best, Lee Soon-shin
* 2015: Oh My Ghostess
* 2016: Jealousy Incarnate

## Referanser


## Eksterne lenker
* 
* 
*
Postosuchus

***Postosuchus*** er en utdødd slekt av en rauisuchide **reptil**er som omfatter to arter, Postosuchus kirkpatricki og Postosuchus alisonae, som levde i det som nå er Nord-Amerika i løpet av sen trias (221-203 millioner år siden). Postosuchus er medlem av gruppen Pseudosuchia, en avstamnig av archosaurer som inkluderer de nålevende krokodillene (den andre hovedgruppen av archosaurer er Avemetatarsalia, en avstamning av dinosaurer og deres etterkommere, fuglene). Fossiler av Postosuchus har blitt funnet i Post Quarry, et sted i Texas der den ble funnet. Den spiste therapsider som dicynodonter og dyr som var mindre enn den selv. Den kan ha gått på to bein.

## Eksterne lenker
*
Judo under Middelhavslekene 2009

**Judo under Middelhavslekene 2009**. Judo var en av flere sporter under de sekstende middelhavslekene som ble arrangert i Pescara i Italia i perioden 25. juni til 5. juli 2009. Det var ellevte gangen som judo var med på programmet under middelhavslekene. Det ble konkurrert i sju klasser for menn og i sju klasser for kvinner. Alle tapende semifinalister fikk bronsemedaljer. Frankrike ble beste nasjon med tre gullmedaljer foran Italia som også vant tre gull.

## Medaljer

## Eksterne lenker
* Officiële website Internationaal Comité van de Middellandse Zeespelen
* Onderdelen en uitslagen
Saint-Martin-kanalen

**Saint-Martin-kanalen** (Canal Saint-Martin) begynner i det nordlige Paris ved Place de Stalingrad og fører ned til Bassin de l'Arsenal inntil Seinen. Kanalen begynner i Bassin de la Villette, der Canal de l'Ourcq tilflyter storbyområdet fra nordøst. Kanalen ble bygd etter ordre gitt i 1802 av Napoleon.

Kanalen renner gjennom de 10. og 11. arrondissemententer, med små stykker ved sine henholdsvis start- og sluttpunkter i 19. og 12. arrondissement. Mens det tidligere ble traffikert for det meste av lastelektere (*péniches*), er det etter saneringer i 1999 og 2002 hovedsakelig benyttet av sightseeingfarkoster og private båter. Kanalen er en liten del av det 130&nbsp;km lange parisiske kanalnettverk *Réseau des Canaux Parisienne*. Promenadene langs dens bredder er populære; på søn- og festdager er gatene langs breddene i det 10. arrondissement stengt for gjennomgangs biltrafikk.

Kanalen er 27 meter bred (i de underjordiske deler 16–24 m) og har fem sluser (*écluses*) – fire av dem dsobbeltsluser – og to dreiebroer (*ponts tournants*) med navnene *Dieu* og *Grange-aux-Belles*.

Sommerstid kan man seile langs kanalen og alle dens sluser med katamaranen *La Batache*.
 
Langs kanalen passerer man Hotel du Nord, et klassisk hotell kjent fra filmen av samme navn (1938), og man får et glimt av Saint-Louis-sykehuset, der August Strindberg ble tatt inn under sin «infernokrise». Etter omtrent 1,5 times langsom ferd kommer en 2,5&nbsp;km lang tunnel. Her føres vannet det siste stykket under boulevard Richard-Lenoir og Bastillen innen man passerer den siste slusen og er ute i Seinen.

Den totale lengde på Saint-Martin-kanalen er ca 4&nbsp;km, og ferden tar om lag tre timer.

Édith Piaf sang om kanalen i sangen «Les mômes de la cloche», skrevet av Vincent Scotto og Decaye, musikk av Médinger, i 1936. I et av Jacques Tardis album om Adèles eventyr har han forlagt handlingen til Saint-Martin-kanalen; den vises i filmen *[[Den fabelaktige Amélie fra Montmartre]].*

## Litteratur
* Marie Babey: *Je me souviens du Canal Saint-Martin.* Éditions Parigramme, Paris, 2006, 122 sider, ISBN 2-84096-063-X. 
* Chris Boicos o.a.: *Paris.* RV Reise- und Verkehrsverlag, Berlin 1994, ISBN 3-89480-901-9, s. 260 - 261.
* Pierre Pinon: *Patrimoine fluvial. Canaux et rivières navigables.* Nouvelles Éditions Scala, Paris, 2009, 256 sider, ISBN 978-2-35988-006-9.

## Referanser


## Eksterne lenker
* 
* *[http://paris1900.lartnouveau.com/paris10/le_canal_st_martin.htm lartnouveau.com]* - Private Seite mit aktuellen und historischen Photos.
* 
* *[http://www.zeit.de/1983/36/kanalfahrt Kanalfahrt.]* I: *[[Die Zeit]]*, 2. september 1983
Proterosuchus

**Proterosuchus**, også kjent som Chasmatosaurus eller Elaphrosuchus, er en utdødd slekt av proterosuchide archosaurer. Fossiler av den har blitt funnet i Sør-Afrika og Kina. Den var opptil 2 meter lang og levde for 250-248 millioner år siden i tidlig trias. Proterosuchus overlevde perm-trias utdøingen som drepte 96% av alt marint liv og 70% av alt liv på land.

## Eksterne lenker
*
Mannen som alle ville myrde

***Mannen som alle ville myrde*** (originaltittel: **) er en svensk krimkomedie fra 1940 i regi av Arne Bornebusch. Filmen er basert på Axel Kiellands skuespill *Mannen som alle ville myrde*, fra 1938. Fremtredende roller spilles av Rune Carlsten, Ullastina Rettig og Helfrid Lambert.

Filmen ble negativt mottatt og ble også en økonomisk fiasko. Den fraværende suksessen gjorde at filmen i praksis kom til å innebære slutten for Bornebuschs karriere som spillefilmsregissør.

## Handling
Den velstående forretningsmannen Vilhelm Gerner setter med et forfalsket telegram i gang en aksjespekulasjon som ruinerer hans venner Smith og Grå, slik at førstnevnte begår selvmord. Gerners brutalitet går også ut over hans unge hustru Elsa.

En dag finner man Gerner myrdet i sin villa og en jakt på morderen starter. Utredningen slår fast at det hele ikke dreier seg om ett mord, men om et vådeskudd, noe som dog ikke skal vise seg å stemme. Den virkelige morderen er Elsas far, kunsthandler Berger.

## Om filmen
Filmens litterære forelegg var den norske forfatteren Axel Kiellands skuespill *Mannen som alle ville myrde* (Det hadde hatt premiere på Det Nye Teater i Oslo 1. januar 1938). Kielland skrev også filmmanuset. 

Innspillingen fant sted 30. november 1939–januar 1940 i Norsk Films studio på Jar.

## Rolleliste
*Rune Carlsten – Direktør Vilhelm Gerner
*Ullastina Rettig – Elsa Gerner, Vilhelms hustru
*Helfrid Lambert – Fru Wahlbeck, Elsas mor
*Mimi Pollak – Frøken Erna Lossow, Gerners sekretær
*Georg Løkkeberg – Gunnar Hammer, ingeniør
*Olle Florin – Jessing, lege
*Knut Lambert – Smith, bankdirektør
*Georg Fernquist – Ragnar Grå, disponent
*Hugo Tranberg – Kriminalførstebetjenten
*Ludde Juberg – Landsfiskal Mörk
* George Thunstedt – Ask, kriminalreporter, kalt Masen
*Henrik Schildt – Hagen, kriminalkonstabel, fingeravtrykksekspert
*Tryggve Larssen – Berger, konsthandlare
*Holger Sjöberg – redaktionssekreteraren

## Referanser


## Eksterne lenker
*
Fekting under Middelhavslekene 2009

**Fekting under Middelhavslekene 2009**. Fekting var en av flere sporter under de sekstende middelhavslekene som ble arrangert i Pescara i Italia i perioden 25. juni til 5. juli 2009. Det var femtende gangen som fekting var med på programmet under middelhavslekene. Det ble konkurrert i fire øvelser, tre for kvinner og en for menn. Kvinnene konkurrerte individuelt i florett, kårde og sabel og mennene i kårde. Italia ble beste nasjon med to gullmedaljer foran Frankrike med også vant to gull.

## Medaljer

## Eksterne lenker
* Officiële website Internationaal Comité van de Middellandse Zeespelen
* Onderdelen en uitslagen
Støv på hjernen (andre betydninger)

**Støv på hjernen** kan vise til:

* Støv på hjernen (1959), norsk film fra 1959
* Støv på hjernen (1961), dansk film fra 1961
Støv på hjernen (dansk film)

***Støv på hjernen*** er en dansk familie-komedie fra 1961, regissert av Poul Bang. Manuset ble skrevet av Arvid Müller og Aage Stentoft etter Eva Ramms roman og den norske filmen fra 1959 med samme titel.

Filmen ble innspilt i Kagshusene i Husum.

## Rolleliste
* Helle Virkner - *Fru Bodil Henriksen*
* Søren Elung Jensen - *Hr. Arne Henriksen*
* Dirch Passer - *Alf Thomsen*
* Hanne Borchsenius - *Frk. Monalisa Jacobsen*
* Bodil Udsen - *Fru Rigmor Hansen*
* Ove Sprogøe - *Hr. Thorbjørn Hansen*
* Karin Nellemose - *Fru Birthe Mynster*
* Emil Hass Christensen - *Hr. Mogens Mynster*
* Beatrice Palner - *Fru Lene Svendsen*
* Henning Palner - *Hr. Viggo Svendsen*
* Paul Hagen - *Selgeren*
* Karl Stegger - *Hr. Tim Feddersen*
* Ingrid Langballe - *Fru Bolette Feddersen*
* Else Kornerup - *Selger ved husmormøte*
* Kitty Beneke - *Fru Kristoffersen*
* Børge Møller Grimstrup - *Mann som vil ha stilhet*
* Miskow Makwarth - *Gjest hos Mynster*
* Bjørn Puggaard-Müller - *Bibliotekar
* [[Gunnar Lemvigh]] - *Repræsentant fra «Pral»*
* [[Gunnar Bigum]] - *Scooterforhandler*
* [[Jan Priiskorn-Schmidt]] - *Claus Henriksen*
* [[Ralf Dujardin]] - *Thomas Henriksen*
* [[Edith Hermansen]] - Hustru til mann, som vil ha stillhet*
* Alex Suhr - *Taxisjåfør*
* Klaus Nielsen - *Gjest hos Mynster*

## Referanser


## Eksterne lenker
*
Middelhavslekene 2013

**Middelhavslekene 2013**. De syttende middelhavslekene ble arrangert i Mersin i Tyrkia i perioden 20. til 30. juni 2013. Det var 2 994 utøvere fra tjuefire nasjoner som deltok i tjueseks sporter. Italia ble beste nasjon med sytti gullmedaljer foran Tyrkia med førtisju.

## Medaljer

## Deltakende nasjoner
Det var 24 nasjoner med 2 994 utøvere som deltok i lekene i 2013.

## Idretter

## Eksterne lenker
* 
* cijm.org.gr; The Mediterranean Games
Professor Pip

***Professor Pip*** er en dansk stumfilm fra 1914, regissert av norske Bjørn Bjørnson.

## Handling
*Professor Pip*s hustru skal ut å reise. Kofferten har gått i baklås. Professoren sendes av gårde for å hente en smed. Han glemmer sitt ærend underveis, fordi omgivelsene distraherer ham.

## Rolleliste
* Victor Neumann - *Professor Pip*

## Referanser


## Eksterne lenker
*
Et Syndens Barn

***Et Syndens Barn*** er en dansk stumfilm fra 1913 regissert av norske Bjørn Bjørnson. Manuset ble skrevet av Bjørnson og landsmannen Hans Wiers-Jenssen.

## Rolleliste
* Bodil Ipsen
* August Falck
* Alix Aase Ayoé Alber - Barnet
* Peter Malberg 
* Emanuel Larsen
* Marie Schmidt

## Referanser


## Eksterne lenker
*
Airey Neave

**Airey Middleton Sheffield Neave** (født 23. januar 1916, død 30. mars 1979) var en britisk offiser i Hæren, advokat og politiker.

Han ble først kjent for å ha rømt fra krigsfangeleiren Oflag IV-Cpå Colditz slott. Senere ble han medlem av det britiske parlamentet for det konservative partiet, og representerte valgkretsen Abingdon der fra 1953 til sin død. Neave ble drept i 1979 under et bilbombeangrep ved parlamentet, og de irske paramilitære gruppene Provisional IRA og Irish National Liberation Army påtok seg ansvaret for handlingen.

## Referanser


## Eksterne lenker
* 
*
Domenespesifikt språk

**Domenespesifikt språk** (**domain-specific language, DSL**) er et programmeringsspråk som er spesialisert for et bestemt *domene*. Dette til forskjell fra *general-purpose language* (GPL), som brukes over mange domener og som mangler spesialiserte mekanismer for et bestemt domene. Det finnes mange forskjellige DSL-er, fra mye brukte språk for store domener slik som HTML for nettsider, til språk som er brukt for bare noen få programmer slik som Emacs Lisp for GNU Emacs og XEmacs. DSL-er kan bli gruppert etter type språk, og inkluderer domenespesifikke markeringsspråk, domenespesifikke modelleringsspråk (generelt spesifikasjonsspråk), og domenespesifikke programmeringsspråk. Datamaskinspråk for spesielle formål har alltid eksistert i dataalderen, men frasen domenespesifikke språk har blitt populær med fremveksten av domenespesifikk modellering. Enklere DSL, ikke minst de som brukes av en enkelt applikasjon, blir av og til omtalt som *minispråk*.

## Referanser


## Eksterne lenker
* 
* Minilanguages , *[[The Art of Unix Programming]],* av Eric S. Raymond
* Martin Fowler on domain-specific languages og Language Workbenches. Disse finnes også i a video presentation
* Domain-Specific Languages: An Annotated Bibliography 
* One Day Compilers: Building a small domain-specific language using OCaml
Naar kjærlighet taler

***Naar kjærlighet taler*** (originaltittel: *Scenens Børn*) er en dansk stumfilm fra 1913, regissert av Bjørn Bjørnson. Manuset ble skrevet av Bjørnson og landsmannen Hans Wiers-Jenssen.

## Handling
Walther og hans unge kone, Leonie, er begge store favoritter på teater-scenen. Til tross for den store aldersforskjellen mellom ekteparet, er de veldig glade sammen. Under en galla-forestilling, blir en ung skuespiller, Charles Lacour, forelsket i Leonie. Interessen hans blir snart lagt merke til av Dora, en skuespillerinne. Men under opptredenen brekker Walther det ene beinet, for skuespilleren betyr dette at karrieren hans er over.

Walthers fortvilelse øker etter hvert som månedene går. Samtidig blir han dypt forstyrret av Lacours oppmerksomhet til Leonie. På teatret skal Leonie og Lacour opptre sammen. Men en falsk revolver, som skal brukes i stykket, blir byttet ut med en ekte revolver. Under opptredenen bruker Lacours våpenet til å skyte Leonie. Lacour blir deretter arrestert, men Dora - overveldet av anger - går til dommeren og tilstår at det var hun hadde byttet om på revolverne.

## Rolleliste
* Bjørn Bjørnson
* Bodil Ipsen
* Adam Poulsen
* Aud Egede-Nissen

## Referanser


## Eksterne lenker
*
Félix Mayol

**Félix Mayol** (født 18. november 1872 i Toulon i Frankrike, død 26. oktober 1941 samme sted) var en fransk chansonnier.

Félix Mayol begynte sin karriere i Toulon og Marseille. I 1895 opptrådtehan for første gang i Paris, og gjorde der stor lykke og ble vel kjent ikke minst i Monparnassestrøket. Han ble berømt ikke minst for sangene *Viens, Poupoule!* (1902) og *Cousine* (1908). Han sang ofte sanger av Théodore Botrel. Félix Mayol bar alltid en maiblomst i knappehullet som «merkevare».

## Referanser


## Litteratur
* François Caradec og Alain Weill: *Le Café-concert (1848–1914)*, Fayard, Paris, 2007. ISBN 978-2-213-63124-0

## Eksterne lenker
* 
* 
* 
* ''Du temps des cerises aux feuilles mortes'' : Biografi, diskografi, sangtekster.
Hirdvaktbataljonen

**Hirdvaktbataljonen** var en paramilitær enhet under andre verdenskrig i Norge der største delen av mannskapene ble rekruttert fra Hirden, Nasjonal Samlings «elitetropper». 

Bataljonen ble etablert i januar 1942 etter forhandling mellom Rikshirdens leder Thorvald Thronsen og SS-*[[Obergruppenführer]]* Wilhelm Rediess, og navnet tatt i bruk i juni 1942. Leder for Den norske legion, Arthur Qvist, fortalte etter krigen at avdelingen først ble kalt Hirdvaktbataljonen. Frem til juni 1942 var benevnelsen **Den bevæpende hirdbataljon**.  I september 1942 skiftet den navn til **Vaktbataljon Norge**. Fra november 1942 har den navnet **SS-Vaktbataljon Nord**. I januar 1943 skjedde siste navneendring, til **SS-Vaktbataljon 6 Oslo**. Men den var også kjent som **Våpenhirden**, og mai 1945 var det i omløp påfallende mange navn.

Opprinnelig var Hirdvaktbataljonen tiltenkt oppgaver med å gjøre vakttjeneste ved industrianlegg og infrastruktur, i tillegg til å bevokte utenlandske fanger. Befal, våpen og kommandospråk var tenkt å være norsk, og uniformene skulle være de norske hirduniformene i grått. Folk skulle verves for et halvt år, og de vervede skulle verken pålegges fronttjeneste eller underlegges tysk militær kommando. Opplæring skulle finne sted ved SS-leiren på Grefsrud i Holmestrand der ledelsen skulle ha sitt hovedkvarter, og på Fredriksten festning i Halden. Etter krigen hevdet ledere i Hirden og NS at *[[Germanische Leitstelle]]* og SS hadde sikret seg full kontroll over Hirdvaktbataljonen allerede våren og sommeren 1942.

Nordmennene i Hirdvaktbataljonen var beryktet for sin brutale behandling av jugoslaviske fanger i fangeleirer i Nord-Norge.

I forbindelse med at Hirdvaktbataljonen ble avviklet i 1943, gikk mange av vaktsoldatene over i SS-Vaktbataljon.

## Referanser


## Se også
* SS-Vaktbataljon
Cucumber

**Cucumber** er et programvareverktøy som programmerere bruker for programvaretesting. Verktøyet kjører automatiserte akseptansetester skrevet i en stil kjent fra oppførelsdrevet utvikling. Cucumber er skrevet i programmeringsspråket Ruby, men er også tilgjengelig for andre språk. Blant annet kan Cucumber brukes sammen med en bro (kobling) til andre språk, for eksempel *cuke4php* og *cuke4lua*. Det er også mulig å bruke Gherkin-parseren (det domenespesifikke språket i Cucumber) og koble det manuelt til funksjoner i systemet som skal testes.

Den grunnleggende metodikken i Cucumber går ut på å eksekvere beskrivelser av egenskaper (features) uttrykt som forretningsregler.

## Referanser


## Eksterne lenker
* 
* At the Forge - Cucumber, av Reuven M. Lerner i Linux Journal
* Agile 2009 - Aslak Hellesoy - Cucumber test framework, podcast av Bob Payne og Aslak Hellesøy
* Cucumber: The Latest in Ruby Testing, av Mike Gunderloy
* Specflow, Cucumber in .NET
General Electric GE90

**General Electric GE90** er en familie av turbofanmotorer med et høyt omløpsforhold (engelsk *high bypass ratio*) og en skyvekraft på mellom 330 og 510&nbsp;kN (74&nbsp;000–115&nbsp;000&nbsp;lbf) som er utviklet og produsert av GE Aviation for langdistanseflyet Boeing 777. Den ble tatt i bruk i november 1995. Den er for tiden verdens største turbofanmotor og et av tre motoralternativer for 777-200, -200ER og -300, og den eneste motortypen som drifter -200LR, -300ER og 777F.

## Varianter

;GE90-76B : Motoren er optimalisert til å kunne yte maksimalt 340 kilonewton (76&nbsp;000&nbsp;lbf).
;GE90-77B : Motoren er optimalisert til å kunne yte maksimalt 340 kilonewton (76&nbsp;000&nbsp;lbf).
;GE90-85B : Motoren er optimalisert til å kunne yte maksimalt 380 kilonewton (85&nbsp;000&nbsp;lbf).
;GE90-90B : Motoren er optimalisert til å kunne yte maksimalt 400 kilonewton (90&nbsp;000&nbsp;lbf).
;GE90-92B : Motoren er optimalisert til å kunne yte maksimalt 410 kilonewton (92&nbsp;000&nbsp;lbf).
;GE90-94B : Motoren er optimalisert til å kunne yte maksimalt 417 kilonewton (93&nbsp;700&nbsp;lbf). 
;GE90-110B1 : Motoren er optimalisert til å kunne yte maksimalt 490 kilonewton (110&nbsp;100&nbsp;lbf). 
;GE90-115B : Motoren er optimalisert til å kunne yte maksimalt 513 kilonewton (115&nbsp;300&nbsp;lbf).

## Spesifikasjoner
### GE90-94B

### GE90-115B

## Se også

## Fotnoter
### Referanser


### Bibliografi
* 
* 

## Eksterne lenker
* 
* Offisiell nettside for GE90 på geae.com 
* It's Great Design Too: World's Biggest Jet Engine Fan Blade at The Museum of Modern Art.
Akseptansetest (programvare)

**Akseptansetest** er en formalisert form for programvaretesting hvor det undersøkes om programvaren tilfredsstiller brukerbehov, funksjonelle krav, og forretningsprosesser. Testingen av systemet bør gjøre det mulig for brukere, kunder, og andre autoriserte entiteter å bestemme om kriteriene som er stilt er overholdt.

Akseptansetesting er også kjent som *brukerakseptansetesting* (*user acceptance testing*, UAT), *sluttbrukertesting* (*end-user testing*), *operasjonell akseptansetesting* (*operational acceptance testing*, OAT), og *felttesting* (*field acceptance testing*)

## Se også
* Utvikling, testing, akseptanse og produksjon
* V-modellen

## Referanser


## Eksterne lenker
* Acceptance Test Engineering Guide  i Microsoft patterns & practices
* Methods & Tools: Using Customer Tests to Drive Development
* Methods & Tools: Acceptance TDD Explained
* Software Testing Help: User Acceptance Testing Challenges
Isaak, der Handelsjude

***Isaak, der Handelsjude*** er en tysk kort-stumfilm fra 1912, i regi av Adolf Gärtner. Manuset ble skrevet av Luise del Zopp. Det bygde på Henrik Wergelands dikt «Julaften», utgitt i diktsamlingen *Jøden*. I denne viste han motstand mot jødeparagrafen i Grunnloven fra 1814.

## Skuespiller
* Robert Garrison

## Eksterne lenker
*
Torda

:*Denne artikkelen er om elva i Skjåk. For byen i Romania se [[Torda (Romania)]].*
**Torda** (også skrevet *Tora*) er ei elv i Skjåk kommune i Innlandet. Den har sitt utspring øverst i Torddalen og følger denne dalen mot sørøst til samløpet med Føysa like før utløpet i Otta ved Billingen. Hele vassdraget, bortsett fra den nederste kilometeren, ligger over tregrensa og innenfor Reinheimen nasjonalpark. Den har et nedbørfelt på 282&nbsp;km² som stort sett ligger over . Det er flere isbreer i nedbørfeltet, som har høyeste punkt . Nedbørfeltet ligger for en stor del i Tafjordfjella/Reinheimen nasjonalpark. Tordsvatnet drenerer via Tverråi til Torda. Sideelven Store Føysa drenerer østlige deler av nedbørfeltet. Nedbørfeltet grenser til Tafjordvassdraget med fjelltopper som Tordsnose på vannskillet og mot Raumas nedbørfelt i Pyttbudalen og Asbjørnsdalen.

Den største sideelva er Tverråi, som både er lengre og har større nedbørfelt og vannføring enn Torda. En liten del av Tordas nedbørfelt (2,5 %) er overført til Tafjord i forbindelse med kraftutbygging der. For øvrig er vassdraget urørt.

Berggrunnen er dominert av ulike typer gneis. Terrenget viser typiske tegn på landskap dannet av isbreer. Den øverste delen av Torddalen er en typisk U-dal, med spor av mange bredemte sjøer og store områder med De Geer-morener. Ned mot samløpet med Otta har elva erodert en tydelig canyon. Juvet her er blant de viktigste områdene for klippehekkende rovfugler i Reinheimen. Fuglefaunaen er for øvrig sparsom, men en stor del av Opplands bestand av fjæreplytt finnes her. Det er også ganske tallrik forekomst av temmincksnipe, som har sin utbredelsegrense mot nordvest her.

Torda ble i 2005 vernet mot kraftutbygging gjennom Supplering av Verneplan for vassdrag.

## Referanser
Henrik Lødøen

**Henrik Drabløs Lødøen** (født 1991) er en norsk trommeslager, komponist og keyboardist.

## Karriere
Han ble uteksaminert fra jazzlinja ved Norges teknisk-naturvitenskapelige universitet i 2016. 

Lødøen er tilknyttet bandene Megalodon Collective og Rohey. Senere har han spilt med blant andre Astrid S, Thomas Dybdahl, No.4, Emma Steinbakken, Jonas Alaska og Linnea Dale.

## Priser og nominasjoner

*2016: Vinner av Jazzintro under Molde Jazzfestival 2016 med bandet Megalodon Collective
*2016: Nominert til Spellemann i jazz-kategorien med bandet Megalodon Collective
*2018: Nominert til Årets Nykommer og Gramo-stipend under Spellemann med Rohey
*2020: Tildelt TEFT-stipendet fra Sparebanken Møre
*2021: Nominert til Spellemannprisen i jazz-kategorien med Siril Malmedal Hauge og plata *Slowly, Slowly*

## Diskografi
*2023: *Nokre ler og nokre gret* (Dugnad Rec) **Med Jul på Sunnmørsk**
*2015: *Megalodon* (Gigafon Records) **Med Megalodon Collective**
*2017: *Animals ([[Jazzland Recordings]]) *'Med Megalodon Collective**''
*2019: ''The Triumph (Jazzland Recordings)'' **Med Megalodon Collective**

*2017: ''A Million Things (Jazzland Recordings)'' **Med Rohey**
*2021: ''Slowly, Slowly (''Jazzland Recordings'')'' **Med Siril Malmedal Hauge**
*2019: ''Uncharted Territory (''Jazzland Recordings'')'' **Med Siril Malmedal Hauge**

* 2019: ''None Of My Words'' (Jansen Records) **Med Louien**

*2019: ''Big City Moves'' (Jazzland Recordings) **Med Mosambique**

*2018: ''Jul på Sunnmørsk (Dugnad Rec)'' **Med Jul på Sunnmørsk**

*2018: ''Elvane Møtast'' **Med Stein Helge Solstad** 

*2017: ''Drømmen Om Oss'' (Vilje) **Med DRØM**

*2017: ''Lillebror'' (Alf Prøysen-viser) ''([[Grappa (plateselskap)|Grappa]])'' **Med Lillebror**

*2012: ''Strengetonar'' (Self-release) **Med Stig Ulv**
*2013: ''Klimprar'' (Self-release) **Med Stig Ulv**  

*2012: ''Digital'' (Self-release) **Med Circuit Of Values'''

## Referanser


## Eksterne lenker
* 
* MEGALODON COLLECTIVE LIVE på YouTube
* Les Casanovas @ Ila Brannstasjon 1 på YouTube
* Vuku - Walter på YouTube
Bånd (strengeinstrumenter)

**Bånd** (engelsk: *fret*) er tverrgående forhøyninger av metall som deler gripebrettet på strengeinstrumenter opp i nøyaktige soner, og står der hver halvtone vil finnes i strengens lengde. Når strengen presses mot metallbåndet er den klingende delen forkortet, og tonen endres. At båndene er plassert med presisjon er avgjørende for å få de nøyaktige halvtonene langs hele halsen.

Høyden på båndene må være jevn, og det er mulig å sjekke ujevnheter ved å sette en linjal eller lignende langs 3-4 bånd (illustrasjon), og sjekke om den kan vippes eller er stødig. På grunn av halsens kurve (*relief*) kan man bare sjekke noen bånd om gangen. Bånd som har løftet seg kan være mulig å presse på plass igjen, men i blant må bånd pusses jevne, eller byttes ut. Siden båndene slites av strengene er det ikke uvanlig å bytte alle bånd etter noen år (*refretting*). Slitte bånd kan gi skurring, og uansett hvor nøye man stemmer instrumentet vil det bli «surt» så snart man setter grep.

## Referanser


## Eksterne lenker
* Fretboard Construction, nettstedet *jsevy.com*
Molino de Cazorla

**Molino de Cazorla** (Cazorla mølle) ligger i kommunen San Bartolomé de Tirajana på Gran Canaria. Den befinner seg i utkanten av Los Altos de Fataga, og er en av de beste eksemplene på bruk av vannhjul på Gran Canaria. Anlegget kan dateres tilbake til det nittende århundre, men det har også blitt forandret senere.

Furutre, steinsøyler, en vannkanal av mørtel, tegltak osv. supplerer maskineriet av tre, jern og stein, og utgjør anlegget av «industriell arkeologi» sammen med vannhjulet med en navhøyde på 12 meter, møllebygningen og møllerens hus.
Den ble bygget i 1880 og fikk sitt nåværende utseende etter en endring i begynnelsen av det tjuende århundre. Ombygningen var en lokal begivenhet etter at eierne hadde bygd et vannmagasin som var mer enn dobbelt så stort som det opprinnelige.
De som deltok i åpningen vil aldri glemme opplevelsen da vanntrykket ble for sterkt og ødela den opprinnelige vanntilførselen. Denne har senere blitt forsterket av en trappeformet tårn som til nå har motstått påkjenningen av vann og tid .

## Referanser




## Eksterne lenker
*
The Lady from the Sea (TV 1953)

***The Lady from the Sea*** er en episode fra *[[Sunday Night Theatre]]* (1953). Det er betydningsfullt, fordi det er ett av de tidligst bevarte eksemplene på britisk TV-drama, sammen med en tidligere episode i serien kalt *It is Midnight, Doctor Schweitzer* og de to første episodene av *The Quatermass Experiment*.

Episoden var en adapsjon av Henrik Ibsens skuespill *[[Fruen fra havet]]* av Henrik Ibsen. Det ble oppført to ganger: Først 10. mai 1953 og igjen 14. mai 1953. Én av disse direktesendingene ble bevart gjennom kineskop-prosessen, det vil si at et filmkamera ble plassert foran en fjernsynsmonitor og filmet direkte av fra skjermen.

Skuespillet var oversatt til engelsk av Max Faber.

Harold Clayton var produsent.

## Mottagelse
John Wyver, som anmeldte episoden i 2011, mente at stykket *«kan nytes som TV-drama av første klasse i dag uten at man gjør tidsmessige tilpasninger»* og *«Irene Worth krever oppmerksomhet og vekker den akkurat på samme måte som jeg minnes at Vanessa Redgrave gjorde det i Roundhouse»*.

## Rolleliste
*Robert Harris    
*Irene Worth

## Referanser


## Eksterne lenker
*
Hôtel-Dieu de Paris

**Hôtel-Dieu de Paris** er et sykehus på Île de la Cité, nær Notre-Dame i Paris, som ble grunnlagt på 600-tallet og anses å være det eldste sykehuset i den franske hovedstaden. 

## Historie
Det ble grunnlagt i 651 av biskopen av Paris, Landericus (*Saint Landry*) som et beskjedent herberge – og i pakt med det som var vanlig i umiddelbar nærhet til biskopens katedral. Det fikk den hellige Kristoffer som vernehelgen, og ble bygd som et uttrykk for kristen barmhjertighet og gjestmildhet. Dette var det eneste hospital i Paris frem til renessansen. Dets to bygninger den gang stammet fra 600-tallet og 1600-tallet.

I årene 1868-1878, i samband med Georges-Eugène Haussmanns bysanering, ble de gamle bygningene revet og erstattet av de nåværende.  

## Kjente medisinere
Blant de medisinere som virket ved Hôtel-Dieu, var:

* Ambroise Paré (1533–1536)
* Marie François Xavier Bichat (1771–1802)
* Apollinaire Bouchardat (1806–1886)
* Pierre-Joseph Desault (1744–1795)
* Paul Georges Dieulafoy (1839–1911)
* Guillaume Dupuytren (1777–1835)
* Joseph Forlenze (1757–1833)
* Henri Albert Hartmann (1860–1952)
* Louis Lémery (1677–1743)
* Philippe-Jean Pelletan (1747–1829)
* Joseph Claude Anthèlme Récamier (1774–1852)
* Philibert-Joseph Roux (1780–1854)
* Antoine-Joseph Jobert de Lamballe (1799–1867)
* Armand Trousseau (1801–1867)

## Eksterne lenker
* 
* Réforme de l'Hôtel-Dieu de Paris, tekst fra 1479.
The Wild Duck (1957)

***The Wild Duck*** er en britisk TV-film fra 1957 basert på Henrik Ibsens skuespill *[[Vildanden]]* (1884).

## Bakgrunn
Skuespiller og produsent John Clements satte opp *The Wild Duck*, med Marray MacDonald som regissør, på Saville Theatre i slutten av 1955. Oppsetningen ble en suksess både hos anmeldere og blant publikum. Clemens arbeidet også som dramarådgiver for det ferske TV-selskapet *Associated-Reduffision* i London. Han overførte hele teateroppsetningen av *The Wild Duck* til Shepperton Studios, hvor han engasjerte den kjente regissøren Charles Crichton til å lage en filmversjon, innspilt på 35 millimeter film. Det er delvis som en følge av en slik ukonvensjonell produksjon at dette *«filmede skuespillet»* har en helt distinktiv visuell stil og en sjelden dramatisk effektivitet.  

John Wyver utdyper dette nærmere i *Screen Plays*:

 

Wyver uttaler videre at både Emlyn Williams og Michael Gough overbeviser helt i sine varianter av selvgodhet og selvbedrag samt at Dorothy Tutin formidler en strålende intensitet som Hedvig. Han framholder at den andre store styrken ligger i skuespillets tekst og at denne omsorgsfullt forkortede versjonen gjør at Ibsens ofte overdrevne symbolisme nesten blir helt akseptabel, uten at den likevel sklir over i forenklet naturalisme.

## Kilder
*''International Theatre: The Wild Duck (John Clements / Saville Theatre / A-R for ITV, 1957)'' på Screen Plays

## Eksterne lenker
*
Mélesville

**Mélesville**, egentlig **Anne-Honoré-Joseph Duveyrier** (født 13. desember 1787 i Paris, død 7. november 1865 i  Marly-le-Roi i departementet Yvelines) var en fransk dramatisk forfatter, bror til Charles Duveyrier.

## Liv og virke
Duveyrier var advokat, men forlot i 1814 statstjenesten for å helt og holdent vie seg til forfattervirksomhet. Under pseudonymet *Mélesville* skrev han, alene eller i forening med Eugène Scribe, Nicolas Brazier, Pierre Carmouche, Jean-François Bayard, sin yngre bror Charles med flere, henimot 300 teaterstykker, mest i Scribes stil: dramaer, melodramaer, komedier, vaudeviller og operalibrettoer, og mange ble oppført med stort bifall. 

Blant stykker som han forfattet kan nevnes *L'oncle rival* (1811), *La veille des noces* (1817), *Zampa, ou la fiancée de marbre* (1831), *La maison du rempart ou une journée de la Fronde* (1833), *La fille de Figaro* (1843), *Le trompette de M. le prince* (1846) og *Une fièvre brûlante* (1847). 

Sammen med Scribe forfattet han blant annet *Les frères invisibles* (1819), *Valérie* (1823), *La demoiselle à marier ou la Première entrevue* (1826), *La seconde année ou A qui la faute?* (1830) og *Le chalet* (1834).

## Referanser


## Litteratur

* Gustave Vapereau: *Dictionnaire universel des littératures*, Paris, Hachette, 1876, p.&nbsp;687. View at Google Books.

## Kilder
* 
## Eksterne lenker
* 
* 
*
Dalavatnet (Flatanger)

**Dalavatnet** er en innsjø i Flatanger kommune i Trøndelag. Den er regulert som magasin for Scheldefoss kraftverk.

## Referanser
Luna Park

**Luna Park** er en fornøyelsespark i St Kilda i Melbourne, Australia. Den åpnet i 1912 og er kjent for å ha den eldste berg-og-dal-bane i tre som fremdeles er i bruk. Under første verdenskrig var fornøyelsesparken bare sporadisk åpen på grunn av mangel på reservedeler. 

## Referanser


## Eksterne lenker
*
Harry Fragson

**Harry Fragson** (født 2. juli 1869 i Soho i London, død 31. desember 1913 i Paris), født **Léon Philippe Pot**, var en britisk music hall-sanger, pianist og komiker. Han ble kanskje best kjent for sin sang «Hello, Hello, Who's Your Lady Friend?» som han spilte inn på plate kort før sin død i 1913 (han ble drept av sin sinnssyke far).

Sammen med Mayol, Dranem og Polin var han en ledende eksponent for den parisiske underholdningsverden på sin tid. Han introduserte ragtime til Paris.

## Liv og virke
### Bakgrunn
Han var sønn av hotellieren Victor Pot og hans hustru Leontine Pot, født Winand. Han likte i Frankrike å være mystisk om sin bakgrunn, men det står fast at faren var fransk og moren belgisk.

Han studerte ved en handelsskole i Antwerpen og ble på den tiden populær i vennekretsen for sitt gode pianospill.

### Karriere
Etter en god tidlig karriere i London flyttet han til Paris; han fikk prøve seg på café-théâtre der, på Quat'z'Arts, og fikk engasjement der som akkompagnatør. Der gjorde han suksess med et nummer som imiterte franske music hall-stjerner. Han kunne så utvikle sin opptreden ytterligere.

Fragson ble kanskje best kjent som en produktiv underholder som introduserte hundrevis av sanger, som «Reviens», «Si Tu Veux...Marguerite», «A La Martinique», «La Baya», «Les Blondes», «les Jaloux», «Amours Fragiles» og «Les Amis De Monsieur». Han hadde en Irving Berlin-sang, «There's a Girl In Havana», som han endret til «Je Connais Une Blonde», og som skulle forbli meget populær blant franske soldater under første verdenskrig.

I 1905 vendte han tilbake til London og ble populær innen pantomime.

Tidlig i 1912 opptrådte Fragson på Kings Theatre i Skottland, etter å ha blitt løst fra sitt engasjement ved  Alhambra-teateret i Paris. Han opptrådte der nok en gang den 15. oktober 1913, før han vendte tilbake til Frankrike.

Den 30. desember 1913, mens han bodde i 56 rue Lafayette i Paris, kom Fragson hjem og oppdaget at hans sinnssyke far Victor Pot var like ved å begå selvmord. Det kom til krangel idet Pot mistenkte sin sønn for å ha en affære med hans elskerinne Paulette Franck
  Pot skjøt så sin sønn. Faren døde seks uker etter i et sinnssykeasyl.

Fragson ble begravet på Père-Lachaise-gravfeltet i Paris.  Mer enn 50.000 mennesker fulgte hans båre til  Saint Augustin-kirken.

## Referanser


## Eksterne lenker
* 
* 
* Harry Fragson biography French variation.
Skåresildre

**Skåresildre** (*Saxifraga adscendens*) er en toårig urt i sildrefamilien.

Den blir opptil 30&nbsp;cm høy. Stengelen er opprett, litt forgrenet og med en velutviklet bladrosett ved basis. De nedre bladene har 3–5 fliker og overvintrer. Blomstene er 6–10&nbsp;mm store, som regel hvite, men kan også være gule. Kronbladene har et lite hakk. Planten vokser på kalkgrunn i fjellet, som regel på berghyller og rasmark. I Norge finnes skåresildre opp til 1300&nbsp;moh., i Alpene opp til 3500&nbsp;moh. og i Rocky Mountains opp til 4200&nbsp;moh.

Skåresildre deles i fire underarter. Subsp. *adscendens * vokser i Norge, Sverige, Finland, Karelen, Estland, Pyreneene, Alpene, Karpatene, Anatolia og Kaukasus. Subsp. *discolor* finnes i Hellas og Bulgaria, subsp. *parnassica* i Italia inkludert Sicilia, tidligere Jugoslavia, Albania, Hellas og Bulgaria, mens subsp. *oregonensis* vokser i vestlige Nord-Amerika fra Alaska til Colorado. I Norge vokser skåresildre spredt i fjellet nord til Troms.

## Litteratur
* 
* 
* 
* 
* 

## Eksterne lenker
* 
* Kristins flora – skåresildre
Canfranc internasjonale jernbanestasjon

**Canfranc internasjonale jernbanestasjon** (spansk: *Estación international de Canfranc*, fransk *Gare internationale de Canfranc*) er Europas nest største jernbanestasjon (målt etter størrelsen på bygningene) . Dette er spesielt bemerkelsesverdig med tanke på at byen i nærheten, Canfranc, bare har 500 innbyggere. Den ble åpnet i 1928 av Alfonso XIII.

Grunnen til at stasjonen er så stor, samtidig som den ligger i et område med forholdsvis få beboere, er at den var grensestasjon mellom Frankrike og Spania. Det er sporbrudd mellom Spania (1668mm) og Frankrike (1435mm), og dermed måtte gods og passasjerer bytte tog for å komme videre. Dette gjorde det nødvendig med en stor jernbanestasjon.

Stasjonen var opprinnelig eid av Frankrike og Spania i fellesskap. Senere ble eierskapet overdratt til regionregjeringen i Aragon. Stasjonen ligger på spansk side av grensen, mens en av perrongene anses som fransk territorium. Etter at Aragon kjøpte stasjonen har omtrent 100.000 spanske turister besøkt stasjonen årlig. Turistene kommer blant for å besøke vintersportstedene Astun og Candanchú. I 2017 ble det meldt at Aragon vurderte å pusse opp stasjonsbygget og kostnaden ved oppussing ble anslått til 200 millioner euro.

Under den spanske borgerkrigen ga Franco ordre om stenge tunnelen på spansk side for å hindre at republikanerne smuglet inn våpen.

Under andre verdenskrig var Canfranc en vanlig fluktrute fra Vichy-Frankrike til Spania og videre til Portugal. Flere tusen jøder, blant andre Max Ernst og Marc Chagall, flyktet via Canfranc til Lisboa i det nøytrale Portugal. Stasjonen ble brukt av den franske motstandsbevegelsen og spioner. Tyske styrker tok kontroll over Canfranc i 1942. Den spanske regjeringen sendte wolfram til Tyskland via stasjonen og fikk bomber og granater i bytte. 

## Fransk trafikk
Etter ei broulykke i 1970 bestemte SNCF (de franske statsbaner) seg for å stenge en del av den franske linja og heller sette opp busser. Dermed kom det ikke noen flere tog fra den franske sida til Canfranc internasjonale jernbanestasjon. Dette har ført til at denne perrongen til dels har grodd igjen. Imidlertid er det lokale krefter som kjemper for å åpne jernbanestrekningen igjen , og SNCF jobber nå (2021) med å pusse opp en del av sporlegemet fram til Bedous. 

## Spansk trafikk
Det går fortsatt tog mellom Canfranc og Zaragoza to ganger daglig.

## Referanser


## Eksterne lenker
*
Danu-sonen

**Danu** er en selvadministrerende sone i Myanmar, angitt av landets grunnlov av 2008. Den ligger i Shan-staten, og administreres av Danufolket. Sonen består av de to mindre kommunene Ywangan og Pindaya. Sonens offisielle navn ble annonsert ved dekret 20. august 2010.

## Referanser
Trefingersildre

**Trefingersildre** (*Saxifraga tridactylites*) er en ettårig urt i sildrefamilien.

Den blir opptil 10&nbsp;cm høy, og hele planten er ofte rødaktig. Stengelen er spinkel, ofte forgrenet og med kjertelhår og spredte, treflikete blad. Rosettbladene er skjeformede og visner før blomstringen. Blomstene er 4–6&nbsp;mm store, og kronbladene har et lite hakk. Den blomstrer tidlig, i mai–juni. Planten vokser på murer, tørre berg, åkerkanter og sanddyner, som regel på kalkgrunn.

Trefingersildre er utbredt i nesten hele Europa unntatt Island, Færøyene, det meste av Russland og de nordligste områdene. Den finnes også noen steder i Sørvest-Asia og Nord-Afrika. I motsetning til de fleste andre sildreartene i Norge er den en lavlandsplante og vokser spredt nordover til Trøndelag. 

## Litteratur
* 
* 
* 

## Eksterne lenker
* 
* Kristins flora – trefingersildre
Gospel Music Hall of Fame

**Gospel Music Hall of Fame** er et æresgalleri over artister som har utmerket seg innen gospelmusikk. Listen ble opprettet i 1971 av Gospel Music Association (GMA) i Nashville, Tennessee.

Æresgalleriet inneholder profesjonelle gospelutøvere og andre musikere som tidvis har gjort seg bemerket innen gospelmusikken, som Dolly Parton og Elvis Presley. Listen inkluderer også flere posthume utmerkelser, der enkelte artister var aktive for over hundre år siden.

## Gospel Music Hall of Fame

## Se også
* Country Music Hall of Fame

## Eksterne lenker
* 
* Liste over dem som er innlemmet
Eagles of Death Metal

**Eagles of Death Metal** er et amerikansk rockeband fra Palm Desert i California. Det ble dannet i 1998 av Jesse Hughes og Josh Homme, som er de eneste permanente medlemmene av bandet. Homme opptrer dog sjeldent med bandet da han er involvert i andre band. Det er en rekke andre musikere som spiller under Eagles of Death Metal-navnet, både på album og live-konserter, ofte under morsomme aliaser.

Til tross for bandnavnet er det ikke et death metal-band.

#### Le Bataclan-angrepet

## Diskografi

### Studioalbum

### Singler

### DVD
* *[[DVD by Sexy]]* (2006)

### Andre opptredener
* «Cherry Cola» i en Zune-reklame fra 2006.
* «Flames Go Higher» i en reklame for Pontiac GTO i 2006
* «Don't Speak (I Came To Make A Bang!)» i *[[Need for Speed: Carbon]]*, *[[Epic Movie]] (2007)*, *[[Compound Volume One]] (2006)*, *[[Lost Boys: The Tribe]] (2008)*, trailer for *[[The Losers (film)|The Losers]]* og *[[The Green Hornet]]*, og Nikes «Take it to the Next level»-reklame.

## Referanser


## Eksterne lenker
* 
* 
* 
* 
*  «Save a prayer», omtale av bandet i lys av angrepet i Paris ved Knut Schreiner, NRK 23. november 2015
Boulevard Voltaire

**Boulevard Voltaire** er en boulevard i 11. arrondissement i Paris. Den ble anlagt av baron Georges-Eugène Haussmann i keiser Napoleon IIIs regjeringstid. Den het opprinnelig *Boulevard du Prince-Eugène*; navneskiftet fant sted den 25. oktober 1870 til minne om opplysningstidsfilosofen Voltaire.

Boulevarden knytter sammen to historiske bytorv med tilknytning til den franske revolusjon, Place de la République og Place de la Nation.
Boulevard Beaumarchais

**Boulevard Beaumarchais** er en boulevard i 3., 4. og 11. arrondissement i Paris. Den er oppkalt etter Pierre-Augustin Caron de Beaumarchais.

Den er med sin legde på 750 meter den lengste av byens Grands Boulevards, og løper mellom rue de la Bastille og Boulevard des Filles-du-Calvaire.

## Eksterne lenker
*
Framrusti

**Framrusti** er ei elv i Skjåk kommune i Innlandet. Den renner fra Rauddalsvatnet til Otta like nedenfor Pollfossen. Fallet fra Rauddalsvatnet er regulert for kraftproduksjon i Framruste kraftverk, som ligger i fjellet en kilometer opp fra Ottaelva. Reguleringen har hatt negativ innvirkning på fisket. Elva har i dag en nokså tett bestand av småvokst ørret.

## Litteratur
*

## Referanser
Jean-Louis Alibert

**Jean-Louis Alibert** (født 2. mai 1768 i Villefranche-de-Rouergue (Aveyron), død 4. november 1837 i Paris) var en fransk dermatolog. Han virket ved Saint Louis-sykehuset i Paris.

Alibert var fra 1818 kong Ludvig XVIIIs livlege. Fra 1821 var han professor ved École de Médecine i Paris.

Han anses som grunnleggeren av den medisinske disiplin dermatologi i Frankrike. Alibert beskrev og systematiserte mange hudsykdommer, blant annet en som ble oppkalt etter ham, *Aliberts sykdom* (Mycosis fungoides).

## Skrifter
* *Descriptions des maladies de la peau (1806–27)
* *Nosologie naturelle ou les maladies du corps humain, distribuées par familles (1817–25)

## Referanser


## Litteratur

* Alfaric (A.), *J.L. Alibert fondateur de la dermatologie en France, sa vie, son œuvre*[thèse de médecine Paris], 1917.
* Brodier (L.), *J. L. Alibert médecin de l'hôpital Saint-Louis, 1768-1837*, Maloine (Paris), 1923. 390 p.
* Busquet (P.), *Les biographies médicales*, janvier 1927.
* *Jean-Louis Alibert, 1768-1837. Fondateur de la dermatologie française, médecin chef de l'hôpital Saint Louis*, Société des amis de Villefranche.-(Villefranche-de-Rouergue), 1987, 126 p.
* « Jean-Louis, baron Alibert », : *Larousse*, Texte intégral.

## Eksterne lenker
* Eintrag bei whonamedit.com
Morkavatnet

**Morkavatnet** er en innsjø i Flatanger kommune i Trøndelag. Den er regulert som magasin for Dahlefoss kraftverk.

## Referanser